ભારતમાં મહિલાઓને સશકત બનાવવા માટે કેન્દની મોદી સરકારે એક યોજના બનાવી છે. આ યોજનામાં મહિલાઓ પ્રતિ માસ ૧૫૦૦૦ થી ૨૦૦૦૦ રૂપિયા કમાઇ શકે છે. મહિલા રોજગારીની સમસ્યાના સમાધાન માટે સરકારે એક યોજના શરૂ કરી છે જેનો લાભ દેશના તમામ રાજયોને મળવાનો છે. કેન્દ્ર સરકારની યોજનાની શરૂઆત ગુજરાતમાંપણ થઇ છે, પરંતુ મહિલાઓને ઓછી જાણકારી હોવાથી તેનો ઉપયોગ કરી શકતી નથી. હવે સરકારે આવા સેન્ટરો આપવા માટેના નિયમો પણ હળવા કર્યા છે. દેશભરમાં ૧.૬ લાખ નવા સીએસસી ખોલવામાં આવ્યા છે. આ સેન્ટરમાં ક્રમશ વધારો થતો ગયો છે. કોમન સર્વિસ સેન્ટર ઉપર માત્ર બે થી અઢી લાખ રૂપિયાનું ઇન્વેસ્ટમેન્ટ કરવાનું થાય છે. આ રોકાણની મદદથી મહિલા ૧૫૦૦૦ થી ૨૦૦૦૦ રૂપિયા કમાઇ શકે છે. સરકારે આ સર્વિસ સેન્ટરની પ્રોડકટ વધારવાનો વિકલ્પ પણ વધાર્યો છે. એક સીએચસીમાં સરકારી, પ્રાઇવેટ અને સોશ્યલ સેકટર જેવી ટેલીકોમ, એગ્રીકલ્ચર, હેલ્થ, એજયુકેશન, એન્ટટેઇનમેન્ટ, એફએમજીસી પ્રોડકટ્સ, બેન્કીંગ અને ફાયનાન્સિયલ સર્વિસના તમામ પ્રમાણપત્રો, આવેદનપત્ર અને યુટિલીટી બિલના પેમેન્ટ કરી શકાય છે. સરકારની યોજના છે કે આવનારા દિવસોમાં નવા સીએચસીમાં ૩૦૦થી વધુ સર્વિસિઝ ઉપલબ્ધ કરાવવામાં આવશે.